CELEX: 52007PC0224
Language: da
Date: 2007-04-26
Title: Forslag til Rådets afgørelse om den holdning, Fællesskabets skal indtage i AVS/EF-Ministerrådet for at muliggøre yderligere bilaterale bidrag, som forvaltes af Kommissionen til støtte for målsætningerne i fredsfaciliteten for Afrika

Vigtig juridisk meddelelse

|

52007PC0224

Forslag til Rådets afgørelse om den holdning, Fællesskabets skal indtage i AVS/EF-Ministerrådet for at muliggøre yderligere bilaterale bidrag, som forvaltes af Kommissionen til støtte for målsætningerne i fredsfaciliteten for Afrika  /* KOM/2007/0224 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 26.4.2007KOM(2007) 224 endeligForslag tilRÅDETS AFGØRELSEom den holdning, Fællesskabets skal indtage i AVS/EF-Ministerrådet for at muliggøre yderligere bilaterale bidrag, som forvaltes af Kommissionen til støtte for målsætningerne i fredsfaciliteten for Afrika(forelagt af Kommissionen)BEGRUNDELSERådet (almindelige anliggender og eksterne forbindelser) anerkendte den 5. marts 2007 behovet for hurtigt at kunne tilvejebringe midler til AMIS (Den Afrikanske Unions fredsbevarende styrke i Sudan/Dafur). EU har allerede afsat omkring 400 mio. EUR til AMIS via fredsfaciliteten for Afrika, som kommer fra den 9. europæiske udviklingsfond, i det følgende benævnt "EUF" og fra bilaterale bidrag fra medlemsstater. For at kunne yde yderligere økonomisk støtte til AMIS og under hensyn til anmodningen fra AU-kommissionen er Rådet rede til at tilføre fredsfaciliteten for Afrika ekstra midler fra 9. EUF, indtil gruppen af AVS-stater træffer en afgørelse.I betragtning af, at EU-medlemsstaterne har givet udtryk for, at de er villige til at yde yderligere bidrag som led i en fælles indsats fra EU's og medlemsstaternes side, blev det også foreslået, at disse yderligere bidrag lægges sammen i et fælles projekt, som forvaltes af Kommissionen, for at mindske transaktionsomkostninger for de afrikanske partnere og forbedre koordineringen og styringen af midlernes anvendelse. For 9. EUF's vedkommende skal dette ske på grundlag af stk. 8 i bilag I til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 og revideret i Luxembourg den 25. juni 2005, i det følgende benævnt "AVS-EF partnerskabsaftalen", hvori det hedder: " Hvis de midler, der tilvejebringes gennem et af denne aftales instrumenter, opbruges før udløbet af denne finansprotokols gyldighedsperiode, træffer AVS-EF-Ministerrådet passende foranstaltninger ". Betingelserne i stk. 8 er opfyldt. For det første er den dato, ud over hvilken der ikke længere kan disponeres over finansprotokollens midler under 9. europæiske udviklingsfond (EUF), sat til den 31. december 2007. For det andet er de forventede midler til den interne AVS-bevilling til genopfyldning af fredsfaciliteten for Afrika på i alt 100 mio. EUR, indtil 10. EUF træder i kraft, hvilket ikke er tilstrækkeligt til at drive AMIS frem til denne dato.Forslaget til det fælles råds afgørelse, som er baseret på stk. 8 i bilag I til AVS-EF partnerskabsaftalen, åbner op for muligheden for yderligere bilaterale bidrag fra medlemsstaterne til et specifikt projekt, som Kommissionen forvalter på et midlertidigt grundlag, indtil 10. EUF træder i kraft.Kommissionen foreslår derfor, at Rådet vedtager vedlagte afgørelse.Forslag tilRÅDETS AFGØRELSEom den holdning, Fællesskabets skal indtage i AVS/EF-Ministerrådet for at muliggøre yderligere bilaterale bidrag, som forvaltes af Kommissionen til støtte for målsætningerne i fredsfaciliteten for AfrikaRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet, i det følgende benævnt "AVS", og på den anden side Det Europæiske Fællesskab og dets medlemsstater, undertegnet i Cotonou (Benin) den 23. juni 2000 og revideret i Luxembourg den 25. juni 2005, i det følgende benævnt AVS-EF-aftalen",[1] ogud fra følgende betragtninger:(1) Ved AVS-EF-Ministerrådets afgørelse nr. 3/2003 af 11. december 2003[2] allokeres den fornødne økonomiske støtte til oprettelse af fredsfaciliteten for Afrika.(2) Rådet (almindelige anliggender og eksterne forbindelser) anerkendte den 5. marts 2007 behovet for hurtigt at kunne tilvejebringe midler til AMIS (Den Afrikanske Unions fredsbevarende styrke i Sudan/Dafur).(3) De forventede midler til den interne AVS-bevilling til genopfyldning af fredsfaciliteten for Afrika indtil 10. europæiske udviklingsfond, i det følgende benævnt "EUF", træder i kraft, er ikke tilstrækkelige til at drive AMIS frem til denne dato. Medlemsstaterne har derfor givet udtryk for, at de er villige til at yde yderligere bilaterale bidrag. Disse yderligere bidrag bør samles i fredsfaciliteten for Afrika og forvaltes af Kommissionen for at forbedre koordineringen og styringen af midlernes anvendelse, indtil 10. EUF træder i kraft.(4) I Rådets afgørelse 2005/446/EF af 30. maj 2005 fastsættes den 31. december 2007 som skæringsdato for, hvornår der ikke længere vil blive disponeret over midler fra 9. EUF[3] —TRUFFET FØLGENDE AFGØRELSE:Eneste artikelFællesskabet foreslår, at følgende holdning indtages i AVS-EF-Ministerrådet angående de yderligere bilaterale bidrag fra medlemsstaterne, som forvaltes af Kommissionen, på grundlag af vedlagte udkast til afgørelse truffet af AVS-EF-Ministerrådet.Mindre ændringer af udkastet til afgørelse kan vedtages uden en yderligere rådsafgørelse.Udfærdiget i Bruxelles, denPå Rådets vegneFormandBILAGUdkast tilAVS-EF-Ministerrådets afgørelseom muligheden for at yde yderligere bilaterale bidrag, som forvaltes af Kommissionen, til støtte for målsætningerne i fredsfaciliteten for AfrikaAVS-EF-MINISTERRÅDET HAR —under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet, i det følgende benævnt "AVS", og på den anden side Det Europæiske Fællesskab og dets medlemsstater, undertegnet i Cotonou (Benin) den 23. juni 2000 og revideret i Luxembourg den 25. juni 2005, i det følgende benævnt AVS-EF-aftalen"[4], særlig stk. 8 i bilag I, ogud fra følgende betragtninger:(1) Ved AVS-EF-Ministerrådets afgørelse nr. 3/2003 af 11. december 2003[5] allokeres den fornødne økonomiske støtte til oprettelse af fredsfaciliteten for Afrika.(2) Rådet (almindelige anliggender og eksterne forbindelser) anerkendte den 5. marts 2007 behovet for hurtigt at kunne tilvejebringe midler til AMIS (Den Afrikanske Unions fredsbevarende styrke i Sudan/Dafur).(3) De forventede midler til den interne AVS-bevilling til supplering af fredsfaciliteten for Afrika indtil 10. europæiske udviklingsfond, i det følgende benævnt "EUF", træder i kraft, er ikke tilstrækkelige til at drive AMIS frem til denne dato. Medlemsstaterne har derfor givet udtryk for, at de er villige til at yde yderligere bilaterale bidrag. Disse yderligere bidrag bør samles i fredsfaciliteten for Afrika og forvaltes af Kommissionen for at forbedre koordineringen og styringen af midlernes anvendelse, indtil 10. EUF træder i kraft.(4) I Rådets afgørelse 2005/446/EF af 30. maj 2005 fastsættes den 31. december 2007 som skæringsdato for, hvornår der ikke længere vil blive disponeret over midler fra 9. EUF[6].(5) Der bør derfor åbnes mulighed for yderligere bidrag fra EU-medlemsstater, som forvaltes af Kommissionen, til støtte for målsætningerne i fredsfaciliteten for Afrika —TRUFFET FØLGENDE AFGØRELSE:Artikel 1 Frivillige bidragIndtil den 30. september 2007 kan alle EU-medlemsstater yde yderligere frivillige bidrag til Kommissionen til støtte for målsætningerne i fredsfaciliteten for Afrika i finansprotokollen.Kommissionen får ansvaret for at forvalte disse bidrag inden for rammerne af fredsfaciliteten for Afrika i overensstemmelse med procedurerne i Den 9. Europæiske Udviklingsfond med undtagelse af de frigjorte midler, som betales tilbage til medlemsstaterne i forhold til deres frivillige yderligere bidrag.Artikel 2 IkrafttrædelseDenne afgørelse træder i kraft på dagen for vedtagelsen.Udfærdiget i Bruxelles, den 25. maj 2007For AVS-EF-MinisterrådetFormand [1] EUT L 287 af 28.10.2005.[2] EUT L 345 af 31.12.2003, s. 108.[3] EUT L 156 af 18.6.2005.[4] EUT L 209 af 11.8.2005 og EUT L 287 af 28.10.2005.[5] EUT L 345 af 31.12.2003, s. 108.[6] EUT L 156 af 18.6.2005.